Էրիկ Լու

**Էրիկ Լու** (, ), ամերիկացի դասական դաշնակահար։ 2025 թվականին Վարշավայում կայացած Շոպենի 19-րդ միջազգային դաշնակահարների մրցույթի և 2018 թվականին Լիդսի միջազգային դաշնակահարների մրցույթի հաղթող, ելույթներ է ունեցել աշխարհի բազմաթիվ առաջատար նվագախմբերի հետ, այդ թվում՝ Լոնդոնի սիմֆոնիկ նվագախմբի, Չիկագոյի սիմֆոնիկ նվագախմբի, Բոստոնի սիմֆոնիկ նվագախմբի, Թագավորական ֆիլհարմոնիկ նվագախմբի, Լոս Անջելեսի ֆիլհարմոնիկ նվագախմբի, Ստոկհոլմի Թագավորական ֆիլհարմոնիկ նվագախմբի, Օսլոյի ֆիլհարմոնիկ նվագախմբի հետ, ինչպես նաև հյուրախաղերով հանդես է եկել Լիլի Ազգային նվագախմբի հետ։

Լուն ունի բացառիկ պայմանագիր «Warner Classics» լեյբլի հետ թողարկել է Բեթհովենի, Բրամսի, Շոպենի, Շուբերտի և Շումանի ստեղծագործությունների ձայնագրություններ, որոնք քննադատների կողմից բարձր են գնահատվել։

Շոպենի անվան 19-րդ միջազգային դաշնակահարների մրցույթում հաղթելուց հետո նա որոշել է թողարկել համերգային ալբոմ՝ իր հաղթական ելույթների լավագույն պահերով։

## Կենսագրություն
Էրիկ Լուն ծնվել է 1997 թվականի դեկտեմբերի 15-ին, Մասաչուսեթս նահանգում։ Հայրը ծագումով Թայվանի Գաոսյուն քաղաքից է, իսկ մայրը՝ Շանհայից։

Լուն Մեծացել է Բեդֆորդ քաղաքում (Մասաչուսեթս) և սկսել է դաշնամուր սովորել վեց տարեկանում։ Ավելի ուշ ընդունվել է Նոր Անգլիայի կոնսերվատորիայի նախապատրաստական դպրոց, որտեղ ուսանել է դաշնակահարներ Ալեքսանդր Կորսանտիայի և Ա. Ռամոն Ռիվերայի մոտ։

2013 թվականին ընդունվել է Քերթիսի երաժշտական ինստիտուտ, որտեղ սովորել է դաշնակահարներ Ջոնաթան Բիսի և Ռոբերտ Մակդոնալդի մոտ։ Նա նաև աշակերտել է վիետնամացի հայտնի դաշնակահարուհի Դանգ Թայ Շոնին։

մինի|2023 թվականին Լուն ելույթ է ունեցել Սան Դիեգոյում՝ Rady Shell համերգասրահում։

2015 թվականին, 17 տարեկանում, Վարշավայում նա զբաղեցրել է 4-րդ տեղը Շոպենի անվան XVII միջազգային դաշնակահարների մրցույթում, դարձել մրցույթի պատմության ամենաերիտասարդ մրցանակակիրներից մեկը։ Այդտեղ նա ընկերացել է Շառլ Ռիշար-Ամելենի հետ, որը նույնպես մասնակցել է այդ մրցույթին։ Շուտով նա ելույթ է ունեցել Դուշկինում (Լեհաստան) Շոպենի 70-րդ միջազգային փառատոնում։  2016 թվականի հունվարին նա շրջագայել է Ճապոնիայում և Կորեայում՝ Վարշավայի ֆիլհարմոնիկ նվագախմբի հետ։

2017 թվականին Լուն Գերմանիայի Ֆրանկֆուրտ քաղաքում ստացել է Միջազգային գերմանական դաշնամուրային մրցանակ և հանդիսատեսի համակրանքի մրցանակ։

2018 թվականին, 20 տարեկանում, Լուն դարձել է Լիդսի միջազգային դաշնակահարների մրցույթի հաղթող՝ դառնալով Մյուրեյ Պերայաից հետո հաջորդ  ամերիկացին, որը հաղթել է այդ մրցույթում։ Եզրափակչում նա կատարեցլ էԲեթհովենի 4-րդ դաշնամուրային կոնցերտը՝ «Հալե» նվագախմբի և Էդվարդ Գարդների ղեկավարությամբ։ Հաղթանակից հետո նա պայմանագիր կնքեց «Askonas Holt» և «Warner Classics» ընկերությունների հետ։ Նրա առաջին խոշոր համերգը կայացել է Լիվերպուլի Թագավորական ֆիլհարմոնիկ նվագախմբի և Վասիլի Պետրենկոյի հետ։ Հետագայում Լուն հանդես եկել մենահամերգներով՝ Վիգմոր դահլիճում (Լոնդոն), Ամստերդամի համերգասրահումում, Փարիզի «Լուի Վիտոն» նորաձևության կենտրոնում, Սանկտ Պետերբուրգի ֆիլհարմոնիայում և Շանհայի մեծ թատրոնում։

«Գարդիան» թերթը նրա բրիստոլյան ելույթի մասին գրել է․ «Թվում է՝ Լուն արդեն ունի մի այնպիսի կախարդական շնորհ, ինչպիսին ժամանակին ունեցել են Լիդսի վաղ շրջանի հաղթողները՝ Մյուրեյ Փերայան և Ռադու Լուպուն»։

2019 թվականի հունիսին Լուն փոխարինել է Մարթա Արգերիխին Սինգապուրի սիմֆոնիկ նվագախմբի համերգին։ Նույն թվականին նա առաջնաելույթ է ունեցել BBC Proms փառատոնում՝ Լոնդոնի Թագավորական Ալբերտ թագավորական սրահում՝ Շանհայի սիմֆոնիկ նվագախմբի և Յու Լոնի ղեկավարությամբ։

2022 թվականին նա շատ կարճ ժամանակում համաձայնվել է հանդես գալ Չիկագոյի սիմֆոնիկ նվագախմբի և Ռիկարդո Մուտիի հետ՝ փոխարինելով Մաուրիցիո Պոլլինիին։ «Chicago Tribune» պարբերականը նրա Մոցարտի 27-րդ դաշնամուրային կոնցերտի մեկնաբանությունը գնահատել է որպես «ամբողջովին իսկական» և նշել նրա «նուրբ, թեթև ու օդային հպումը»։

2025 թվականին Լուն դարձել է Շոպենի անվան XIX միջազգային դաշնակահարների մրցույթի հաղթող։ Նա դարձել է երկրորդ ամերիկացին, որը հաղթել է Շոպենի անվան միջազգային դաշնակահարների մրցույթում՝ 1970 թվականին Գարրիկ Օլսոնի հաղթանակից հետո, և երկրորդ մասնակիցը, որը մրցույթի ընթացքում կատարել է Շոպենի Երկրորդ դաշնամուրային կոնցերտը՝ Դանգ Թայ Շոնիից (1980) հետո։ Նա նաև միակն է, որը մասնակցել է մրցույթին երկու անգամ և երկու անգամ էլ ստացել է մրցանակ։

## Սկավառակագրություն
Լուն ունի բացառիկ պայմանագիր «Warner Classics» լեյբլի հետ։ Նրա առաջին խոշոր ձայնագրությունը (2020) ներառում է Շոպենի 24 պրելյուդները, օպ. 28, Շումանի «Ոգիներ» թեմայով և Բրամսի Ինտերմեցցո, օպ. 117 №1։

## Մրցանակներ
*Երիտասարդ դաշնակահարների XII միջազգային մրցույթի առաջին մրցանակ (2010 թ., Էտլինգեն)
*Երիտասարդ դաշնակահարների III միջազգային մրցույթի առաջին մրցանակ  և Շուբերտի մրցանակ (2013 թ․, Մինեսոտա)
*Երիտասարդ դաշնակահարների IX Մոսկվայի միջազգային Ֆրիդերիկ Շոպենի անվան մրցույթի առաջին մրցանակ (2014 թ․)
*Շոպենի անվան IX ազգային մրցույթի առաջին մրցանակ և մրցանակ լավագույն կոնցերտային կատարման համար (2015 թ․, ԱՄՆ)
*Շոպենի անվան XVII միջազգային դաշնակահարների մրցույթի  չորրորդ մրցանակ (2015 թ. Վարշավա)
*VII միջազգային դաշնակահարների մրցույթի առաջին մրցանակ  և FAZ հանդիսատեսի մրցանակ (2017 թ․, Գերմանիա)
*Լիդսի միջազգային դաշնակահարների մրցույթի առաջին մրցանակ և Թերենս Ջադ-Հալլեի նվագախմբի մրցանակ (2018 թ․)
*Շոպենի անվան XIX միջազգային դաշնակահարների մրցույթի  առաջին մրցանակ (2025 թ., Վարշավա)

## Ծանոթագրություններ

## Արտաքին հղումներ
* Polskie Radio- Eric Lu

Կատեգորիա:Ամերիկացի դաշնակահարներ
Կատեգորիա:Ամերիկացի կոմպոզիտորներ